Alsėdžiai
Alsėdžiai on alev Leedus Plungė rajoonis, Alsėdžiai valla halduskeskus. Alsėdžiai asub Sruoja jõe ääres. Asula vana saksakeelne nimi on Alschaden, vene keeles olid aga kasutusel nimekujud Олсяды, Ольсяды. Alevis on keskkool ja raamatukogu. Alsėdžiais kaevandatakse savi. Alsėdžiais asub vana linnamägi. Alevis on aastal 1793 valminud kirik, selle värav ja kellatorn (valminud aastal 1679). Alevi juures asub X–XIII sajandil kasutusel olnud kalmistu.